Эфектыўна прымяняе метад зваротнай сувязі. Зваротная сувязь з’яўляецца ключавым кампанентам актыўнай ацэнкі. Замест адзнакі настаўнік выстаўляе вучню каментар яго працы. Добры водгук – гэта сапраўднае мастацтва; ён заўсёды павінен уключаць у сябе чатыры элементы: падкрэсліванне і пахвала добрых элементаў вучнёўскай працы, адзначэнне таго, што павінна быць выпраўлена, ці над чым трэба папрацаваць дадаткова; падказкі, як гэта можна зрабіць і парады аб тым, у якім напрамку вучань павінен працаваць далей. Зваротная сувязь павінна быць цесна звязана з раней вызначанымі крытэрамі ацэнкі.